《出班政门渡济川桥行南山脚逢梅》
明代·程敏政

风吹晴色晓初开，春入郊原绿渐回。华扁尚馀班政额，危梁谁复济川材。

舟随雪浪穿桥过，人拂烟霏下岭来。忽有异香生眼■，野塘斜映一株梅。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。